gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6945, del 17-01-2013 (2013/421)

Notificació de l'acord d'iniciació de procediment sancionador. Expedient número ESSANC 03/2012/0148.
----------------------------------------------------------------------------------------------------

### Dades del document

Número de DOGV
:   6945

Data del DOGV
:   17-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/421


Organisme emissor
:   Conselleria de Governació i Justícia

Tipus de document
:   Anunci

Notificació de l'acord d'iniciació de procediment sancionador. Expedient número ESSANC 03/2012/0148. [2013/421]  
D'acord amb els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació en extracte de l'acord d'iniciació de l'expedient sancionador que s'indica, instruït per la Conselleria de Governació a les persones interessades que també s'indiquen, ja que s'ha intentat notificar-los-el en l'últim domicili conegut i no s'ha pogut practicar.  
  
  
Exp. núm.: ESSANC 03/2012/0148.  
Interessats/as: Comososis, SL.  
Últim domicili conegut: c/ Juan Ramón Jiménez, núm. 5. Elx.  
  
Acord d'iniciació de procediment sancionador dictat per la directora general de Seguretat i Protecció Ciutadana, de data 22 de novembre de 2012, en el qual s'adopten acords d'interés per a la persona interessada.  
  
L'expedient es troba en la Direcció Territorial de Governació d'Alacant, Rambla Méndez Núñez, 41-12é, on la persona interessada pot comparéixer per a tindre coneixement del contingut íntegre de l'acte, i perquè en quede constància. Té el dret d'al·legar per escrit el que en la seua defensa estime convenient, amb aportació de les proves que considere oportunes; tot això dins del termini de 15 dies hàbils comptats des del següent a esta publicació. Si transcorre el termini i no s'ha fet ús del dret per a formular al·legacions o aportar proves, es dictarà la resolució corresponent.  
  
  
Alacant, 10 de gener de 2013.- La directora territorial de Governació: Araceli Martínez Márquez.
Diari Oficial de la Generalitat Valenciana


Sumari del DOGV 7122, del 01-10-2013 (2013/9131)

Notificació de la sentència dictada en el juí de faltes immediat número 99/2011.
--------------------------------------------------------------------------------

### Dades del document

Número de DOGV
:   7122

Data del DOGV
:   01-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9131


Organisme emissor
:   Jutjat de Primera Instància i Instrucció Número 4 de Sagunt

Tipus de document
:   Edicte

Notificació de la sentència dictada en el juí de faltes immediat número 99/2011. [2013/9131]  
Juí de faltes immediat número 000099/2011  
Delicte/falta: falta de furt.   
Denunciant/querellant: Sara Montero Carabuig.  
Contra: Monica Halilovic, Ajisa Ahmetovic i Mevla Ahmetovic.   
Secretària judicial: Cristina Gil Fabregat.  
Cèdula de notificació  
En el procediment a què es fa referència s'ha dictat la resolució que literalment diu així:  
«Dispositiva  
Condemne Ajisa Ahmetovic, Monica Halilovic i Mevla Ahmetovic com a responsables, en concepte d'autores, d'una falta de furt, a la pena de 30 dies de multa amb quota diària de 3 euros per a cada una d'elles, més la devolució definitiva al seu propietari dels diners confiscats, i al pagament de les costes processals.  
Notifiqueu esta sentència a les parts. Feu-los saber que no és ferma, i que hi poden interposar un recurs d'apel·lació, en el termini dels cinc dies següents al de la notificació, davant d'este Jutjat, i que el resoldrà, si és el cas, l'Audiència Provincial de València. Durant el termini esmentat estaran les actuacions en la secretaria d'este Jutjat a disposició dels interessats. En l'escrit de formalització del recurs hauran de figurar les al·legacions en què el recurrent base la impugnació, i un domicili per a notificacions en el lloc on l'Audiència tinga la seu.  
  
Expediu una testimoniança de la present resolució per a unir-la les actuacions, i incorporeu l'original al llibre de sentències corresponent.  
Ho pronuncie, mane i firme».  
I com que s'ignora el parador d'Ajisa Ahmetovic, Monica Halilovic i Mevla Ahmetovic, estenc este edicte perquè servisca de cèdula de notificació.  
  
Sagunt, 12 de setembre de 2013.- La secretària: Cristina Gil Fabregat.
Diari Oficial de la Generalitat Valenciana


Sumari del DOGV 6966, del 15-02-2013 (2013/1378)

Notificació de plec de càrrecs. Expedient número V-DAFT-19/12 i altres.
-----------------------------------------------------------------------

### Dades del document

Número de DOGV
:   6966

Data del DOGV
:   15-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1378


Organisme emissor
:   Institut Valencià d'Habitatge, SA

Tipus de document
:   Anunci

Notificació de plec de càrrecs. Expedient número V-DAFT-19/12 i altres. [2013/1378]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber als interessats que s'indiquen el plec de càrrecs dels expedients administratius ressenyats més avall.  
Els interessats, per a coneixement i constància del contingut íntegre de l'expedient, podran comparèixer a les oficines de l'Institut Valencià d'Habitatge, SA, a l'avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposen d'un termini, a tal fi, de 30 dies.  
D'acord amb el que preveu l'article 13.2 del Reial Decret 1398/1993, de 4 d'agost, en cas de no efectuar al·legacions sobre el contingut del present plec de càrrecs, aquest es considerarà proposta de resolució al director general d'Obres Públiques, Projectes Urbans i Habitatges perquè dicte resolució.  
  
Expedient: V-DAFT-19/12.   
Codi de l'immoble: 2387090656.   
Adreça: Pintor Parra, 2- 3.   
Població: València.  
Adjudicatari: Enrique Llorens Issac.  
Ocupant: Verónica Soriano.  
Règim de cessió: accés diferit a la propietat.  
Data del plec de càrrecs: 14.01.2013.   
  
Expedient: V-DAFT-20/12.   
Codi de l'immoble: 7962376033.   
Adreça: Santa Barbara, 6.   
Població: Carlet.  
Adjudicatari: Encarnación Martín Gutiérrez.  
Ocupant: José A. Campos Martín.  
Règim de cessió: accés diferit a la propietat.  
Data del plec de càrrecs: 09.01.2013.   
  
Expedient: V-DAFT-27/12.   
Codi de l'immoble: 4200609999.   
Adreça: camí de Bobalar, 13- C- 15.   
Població: Massamagrell.  
Adjudicatari: Manuel Moya Gomez.  
Ocupant: José Heredia Moreno.  
Règim de cessió: arrendament.  
Data del plec de càrrecs: 04.01.2013.   
  
Expedient: V-DAFT-04/13.   
Codi de l'immoble: 9852861283.   
Adreça: M. M. Pérez Sánchez, 2- 7.   
Població: Requena.  
Adjudicatari: Raul Guillamón Enguidanos.  
Ocupant: Virginia Martínez Alfaro.  
Règim de cessió: arrendament.  
Data del plec de càrrecs: 30.01.2013.   
  
Valencia, 4 de febrer de 2013. La - directora del Centre de Gestió d'Habitatge Públic: María Jesús Rodríguez Ortiz.
Diari Oficial de la Generalitat Valenciana


Sumari del DOGV 7155, del 19-11-2013 (2013/10508)

Notificació de resolució en el procediment sobre tramitació de baixa com a centre col·llaborador de Formació Professional per a l'Ocupació. Número de cens 8659072519 i un altre.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7155

Data del DOGV
:   19-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10028


Organisme emissor
:   Servei Valencià d'Ocupació i Formació

Tipus de document
:   Anunci

Notificació de resolució en el procediment sobre tramitació de baixa com a centre col·llaborador de Formació Professional per a l'Ocupació. Número de cens 9816413228 i un altre. [2013/10525]  
Per no haver-se pogut practicar la notificació de forma personal i directa a les persones interessades, de l'acte administratiu que s'indica a continuació, es publica un extracte d'este en el Diari Oficial de la Comunitat Valenciana, de conformitat amb el que disposa l'article 61 de la Llei 30/1992, de Règim Jurídic de les Administracions Publiques i del Procediment Administratiu Comú, en relació amb l'article 59.5 del mateix text legal.  
  
  
Procediment: Tràmit d'audiència  
  
Núm. cens: 6965444564 Office Sait, Sl C/ Germanies, núm. 7, 6t pis, pta. 22  
46998 Xàtiva (valència) Tramitació baixa com a centre col·laborador  
Núm. cens: 3940271028 Office Sait, Sl C/ Germanies, núm. 7, 6t pis, pta. 22  
46712 Xàtiva (València) Tramitació baixa com a centre col·laborador  
  
  
  
Perquè l'interessat puga tindre coneixement íntegre de l'acte i en quede constància, podrà comparéixer en el termini de deu dies des de la publicació del present anunci en el Diari Oficial de la Comunitat Valenciana, al Servici de Planificació i Ordenació de la Formació Professional per a l'Ocupació, siti a València, siti en el carrer del Gravador Esteve, número 14, primera planta, de dilluns a divendres, de 09.00 a 14.00 hores.  
  
València, 12 de novembre de 2013.- El cap del Servici de Planificació i Ordenació de la Formació Professional per a l'Ocupació: Vicente Serra Martínez.
Diari Oficial de la Generalitat Valenciana


Sumari del DOGV 7125, del 04-10-2013 (2013/9378)

Notificació de la sentència dictada en el juí verbal número 349/2010.
---------------------------------------------------------------------

### Dades del document

Número de DOGV
:   7125

Data del DOGV
:   04-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9378


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el juí verbal número 349/2010. [2013/9378]  
Paula Pozo Bouzas, secretària del Jutjat de Primera Instància número 2 de València fa saber que en el juí verbal 349/2010 s'ha dictat la resolució el text literal de la qual, copiat en tot allò que és necessari, és el següent.  
«Sentència 121/13  
València 18 de juny de 2013  
Dispositiva  
Estime la demanda de juí verbal formulada per la procuradora senyora Barber París, en nom de l'Empresa Mixta Valenciana de Aguas, SA, contra Manuel Velázquez Sánchez; declare resolt el contracte d'abonament del subministrament d'aigua potable i manteniment del comptador vigent; condemne el demandat a pagar a la part actora la quantitat de 1.378,31 euros i condemnes futures que legalment corresponguen; ordene que s'adopten les mesures que siguen necessàries per al cessament efectiu del subministrament i autoritze, si fóra necessari, la part actora perquè els seus empleats entren en l'immoble on es troba instal·lat el comptador per a interceptar el pas de l'aigua, amb la imposició de les costes a la part demandada.»  
  
Atés que es desconeix el domicili o residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de la sentència dictada al demandat.  
  
València, 18 de setembre de 2013.- La secretària judicial Paula Pozo Bouzas.
Diari Oficial de la Generalitat Valenciana


Sumari del DOGV 7034, del 29-05-2013 (2013/5319)

RESOLUCIÓ de 16 de febrer de 2013, de la Universitat de València, per la qual es publica el pla d'estudis de Màster Universitari en Economia Social. Cooperatives i Entitats no Lucratives.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7034

Data del DOGV
:   29-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5319


Data del document
:   16-02-2013

Organisme emissor
:   Universitat de València

Tipus de document
:   Resolució

Descriptors 

:   * centre d'ensenyament

RESOLUCIÓ de 16 de febrer de 2013, de la Universitat de València, per la qual es publica el pla d'estudis de Màster Universitari en Economia Social. Cooperatives i Entitats no Lucratives. [2013/5319]  
  
  
ANNEX  
Pla d'estudis del títol Màster Universitari en Economia Social. Cooperatives i Entitats no Lucratives   
  
Branca de coneixement: Ciències Socials i Jurídiques.  
  
1. Distribució del pla d'estudis per tipus de matèria en crèdits ECTS:  
  
  
  
  
2. Descripció dels mòduls de què consta el pla d'estudis:  
  
  
  
  
  
  
  
  
  
  
Obtinguda la verificació del pla d'estudis pel Consell d'Universitats, amb l'informe previ positiu de l'Agència Nacional d'Avaluació de la Qualitat i Acreditació, i acordat el caràcter oficial del títol pel Consell de Ministres de 24 de febrer de 2012 (BOE 26.03.2012) , aquest Rectorat, de conformitat amb l'article 35.4 de la Llei Orgànica 6/2001, de 21 de desembre, d'Universitats, en la redacció que dóna la Llei Orgànica 4/2007, de 12 d'abril, ha resolt:  
  
Publicar el pla d'estudis que dóna el títol oficial Màster Universitari en Economia Social. Cooperatives i Entitats no Lucratives per la Universitat de València, que s'estructura d'acord amb el que figura en l'annex d'aquesta resolució.  
  
València, 16 de febrer de 2013.- El rector: Esteban Jesús Morcillo Sánchez.  
  
  
  
  
  
  
  
  
  
  
  
  
\* \* \* \* \*  
  
ANEXO  
Plan de estudios del título de Máster Universitario en Economía Social. Cooperativas y Entidades no Lucrativas  
  
Rama de conocimiento: Ciencias Sociales y Jurídicas.  
  
1. Distribución del plan de estudios por tipo de materia en créditos ECTS:  
  
  
  
2. Descripción de los módulos de que consta el plan de estudios:  
  
  
  
  
  
  
  
  
  
  
  
  
  
  
  
  
  

Diari Oficial de la Generalitat Valenciana


Sumari del DOGV 7161, del 27-11-2013 (2013/11603)

Informació pública de la descripció de l'escut municipal.
---------------------------------------------------------

### Dades del document

Número de DOGV
:   7161

Data del DOGV
:   27-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/11548


Organisme emissor
:   Ajuntament de Dos Aguas

Tipus de document
:   Anunci

Informació pública de la descripció de l'escut municipal. [2013/11994]  
El Ple de la corporació municipal, en la sessió ordinària realitzada el dia 27 de setembre de 2012, va adoptar per majoria absoluta la descripció de l'escut municipal que, copiada literalment, diu així:  
«Escut quadrilong de punta redona. Partit. En el primer quarter, en camp d'argent, una torre del seu color, maçonada i aclarida de sable, terrassada sobre dos ones atzur. En el segon quarter, en camp d'or, tres peres de sinople, ben ordenades. Per timbre, corona reial oberta, segons la tradició del regne de València».  
De conformitat amb l'article 14 del Decret 116/1994, de 21 de juny, del Govern Valencià, se sotmet a informació pública l'expedient complet durant el termini d'un mes, comptador des de la publicació d'este anunci en el Diari Oficial de la Comunitat Valenciana, a l'efecte que les persones interessades puguen examinar-lo i presentar al·legacions. En cas que no es formulara cap al·legació, es considerarà definitivament aprovat el projecte esmentat.  
  
Dos Aguas, 4 de novembre de 2013.- L'alcalde: José Ramón Grau Grau.
Diari Oficial de la Generalitat Valenciana


Sumari del DOGV 7051, del 21-06-2013 (2013/6020)

Aprovació de l'oferta d'ocupació pública de 2013.
-------------------------------------------------

### Dades del document

Número de DOGV
:   7051

Data del DOGV
:   21-06-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/6020


Data del document
:   06-06-2013

Organisme emissor
:   Ajuntament de Benaguasil

Tipus de document
:   Anunci

Descriptors 

:   * Benaguasil
    * concurs administratiu

Aprovació de l'oferta d'ocupació pública de 2013. [2013/6020]  
Per la Resolució de l'Alcaldia d'este Ajuntament, de data 5 de juny de 2013, es va aprovar l'oferta d'ocupació pública corresponent a les places que a continuació es ressenyen per a l'any 2013, en compliment de l'article 91 de la Llei 7/1985, de 2 d'abril, Reguladora de les Bases de Règim Local, i de l'article 70 de la Llei 7/2007, de 12 d'abril, de l'Estatut Bàsic de l'Empleat Públic.  
  
  
Benaguasil, 6 de juny de 2013.- L'alcalde president: José Joaquín Segarra Castillo.
Diari Oficial de la Generalitat Valenciana


Sumari del DOGV 7154, del 18-11-2013 (2013/10165)

Notificació de la sentència dictada en el procediment ordinari número 1705/2012.
--------------------------------------------------------------------------------

### Dades del document

Número de DOGV
:   7154

Data del DOGV
:   18-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10833


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el procediment ordinari número 1705/2012. [2013/10229]  
Procediment ordinari 001705/2012-N  
En el present procediment de juí ordinari, seguit a instàncies de la Comunitat de Propietaris Zarzas I contra David Anthony Murphy i Ann Marie Murphy, s'ha dictat la sentència que, literalment, diu així:   
  
«Dispositiva  
1. Estime íntegrament la demanda interposada per la Comunitat de Propietaris Zarzas de Pedreguer.  
2. Condemne David Anthony Murphy i Ann Marie Murphy a abonar a l'actora la quantitat de 8.084,30 euros (huit mil huitanta-quatre euros amb trenta cèntims), més els interessos corresponents.  
3. És procedent la imposició expressa de les costes causades en esta instància a la part demandada».  
I atés que els demandats, David Anthony Murphy i Ann Marie Murphy, es troben en parador desconegut, expedisc este edicte a fi que els valga de notificació de forma deguda.   
  
Dénia, 24 d'octubre de 2013.- El secretari judicial: Alejandro Martínez García.
Diari Oficial de la Generalitat Valenciana


Sumari del DOGV 7013, del 29-04-2013 (2013/3987)

Informació pública de l'aprovació inicial del compte de liquidació definitiva del projecte de reparcel·lació de la unitat executiva AI-1/EU-a.
----------------------------------------------------------------------------------------------------------------------------------------------

### Dades del document

Número de DOGV
:   7013

Data del DOGV
:   29-04-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/3987


Data del document
:   22-04-2013

Organisme emissor
:   Ajuntament de Benejúzar

Tipus de document
:   Anunci

Descriptors 

:   * Benejúzar
    * administració local
    * pla d'urbanisme

Informació pública de l'aprovació inicial del compte de liquidació definitiva del projecte de reparcel·lació de la unitat executiva AI-1/EU-a. [2013/3987]  
Pel Decret d'Alcaldia número 50, de 19 d'abril de 2013, s'ha adoptat l'acord següent:  
Primer. Aprovar inicialment el compte de liquidació definitiva del Projecte de Reparcel·lació de la Unitat d'Execució AI-1/EU-a, per a fer complir la dispositiva de la sentència número 360/2007, dictada pel Jutjat Contenciós Administratiu número 1 d'Elx, de data 21 de setembre de 2007, per la qual es va resoldre el procediment ordinari número 113/2005.  
Segon. Sotmetre a informació pública, per un termini d'un mes, el document corresponent a la dita modificació elaborat per l'oficina tècnica municipal, per mitjà de la publicació del corresponent anunci en el Diari Oficial de la Comunitat Valenciana.   
L'esmentada publicació servirà de notificació a les persones interessades desconegudes, amb domicili ignorat o a les que no es puga practicar la notificació, de conformitat amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Durant este termini, les persones interessades podran formular al·legacions i el document exposat al públic podrà consultar-se a l'Ajuntament de Benejúzar, en horari d'atenció al públic, de 09.00 a 14.00 hores, de dilluns a divendres.  
Tercer. Notificar individualment la present resolució als titulars inclosos en l'àmbit de gestió urbanística en qüestió, perquè durant el termini d'informació pública hi puguen formular, si és el cas, les al·legacions que estimen convenients, així com a l'agent urbanitzador, amb la indicació que la present resolució, als efectes de l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, no és un acte definitiu en via administrativa, i que en contra no es pot interposar cap recurs, de conformitat amb l'article 107 de la mateixa llei, sense perjuí dels recursos que estimen pertinent interposar en defensa dels seus interessos.  
  
Benejúzar, 22 d'abril de 2013.- L'alcalde: Antonio Bernabé Bernabé.
Diari Oficial de la Generalitat Valenciana


Sumari del DOGV 7156, del 20-11-2013 (2013/10239)

Formalització del contracte número CNMY13/DGDE/7. Pòlissa de previsió social que cobrix els riscos d'accident esportiu, assistència medica i responsabilitat civil dels participants en activitats o competicions esportives de la Direcció General de l'Esport.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7156

Data del DOGV
:   20-11-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/10279


Data del document
:   11-11-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * contracte de serveis
    * adjudicació de contracte administratiu

Formalització del contracte número CNMY13/DGDE/7. Pòlissa de previsió social que cobrix els riscos d'accident esportiu, assistència medica i responsabilitat civil dels participants en activitats o competicions esportives de la Direcció General de l'Esport. [2013/10631]  
1. Entitat adjudicadora  
a) Organisme: Conselleria d'Educació, Cultura i Esport.  
b) Dependència que tramita l'expedient: Servici de Contractació.  
c) Número d'expedient: CNMY13/DGDE/7.  
2. Objecte del contracte  
a) Tipus de contracte: contracte de servicis.  
b) Descripció de l'objecte: pòlissa de previsió social que cobrix els riscos d'accident esportiu, assistència medica i responsabilitat civil dels participants en activitats o competicions esportives de la Direcció General de l'Esport.  
c) Lots: 1.  
d) Publicació: DOCV número 6976, d'01.03.2012.  
3. Tramitació, procediment i forma d'adjudicació  
a) Tramitació: urgent.  
b) Procediment: diversos criteris.  
c) Forma: obert.  
4. Pressupost de licitació   
206.250,00 euros (IVA exclòs).   
5. Formalització   
a) Data: 17 de juliol de 2013.  
b) Contractista: Caja de Seguros Reunidos Compañía de Seguros y Reaseguros, SA.   
c) Nacionalitat: espanyola.  
d) Import d'adjudicació: 105.608,08 euros (IVA exclòs).   
  
València, 11 de novembre de 2013.- La subsecretària, p. d. (OC 24.04.2012, DOCV 6763): Virginia Jiménez Martínez.